Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 328/11/5505	Liptovský Mikuláš, 4.4.2012
EEČ : 2-39-104-2012

U Z N E S E N I E

Trestná vec:	obvinená XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: elektrotechnik
Skutková veta:
S cieľom získať neoprávnený prospech 23.7.2010 v mieste svojho bydliska uzatvorila so spoločnosťou Provident Financial s.r.o., Mlynské Nivy 49  Bratislava, IČO: XXXXX, úverovú zmluvu č. XXXXX v zmysle ktorej jej bol poskytnutý úver vo výške 400,-€, ktorý sa zaviazala uhradiť v 60 týždenných splátkach po 8,97-€ a poslednú splátku vo výške 8,76-€, s termínom hradenia prvej splátky 7. kalendárny deň po uzavretí zmluvy, akceptujúc ročnú percentuálnu mieru nákladov vo výške 70,24%, pri uzatváraní zmluvy uviedla nepravdivé údaje o svojich príjmoch a výdavkoch, už v čase uzatvárania zmluvy vedela, že zmluvné podmienky nedodrží, čím označenej spoločnosti spôsobila škodu vo výške 537,99-€.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ Odboru kriminálnej polície OR PZ  Liptovský Mikuláš  viedol trestné stíhanie pod č. ORP-263/OEK-LM-2011  proti obvinenej za prečin úverového podvodu podľa § 222 ods. 1  Trestného zákona na vyššie uvedenom skutkovom základe. 
	Obvinená v prípravnom konaní priznala spáchanie skutku. Svoje konanie oľutovala a dala súhlas na postup podľa § 216 ods. 1 Trestného poriadku.
	Zo skutku je okrem vlastného priznania usvedčovaná zabezpečenou úverovou zmluvou a listinnými dôkazmi predloženými poškodenou stranou, ako aj dokladmi zabezpečenými vyšetrovateľom, týkajúcimi sa zamestnania obvinenej  v čase spáchania skutku. 
	Poškodená strana v rámci mediačného konania realizovaného na Okresnom súde Liptovský Mikuláš pod sp. zn. XXXXX potvrdila náhradu škody zo strany obvinenej,  ktorú spôsobila skutkom, ktorý sa jej kladie za vinu.
	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu, podmienečne zastaviť trestné stíhanie, ak vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinená podľa správy z miesta bydliska nie je bližšie hodnotená. V odpise registra trestov nemá záznam.
Trestná sadzba za prečin úverového podvodu podľa § 222 ods. 1 Trestného zákona je jeden rok až 5 rokov.
Zákonné podmienky pre rozhodnutie o podmienečnom zastavení trestného stíhania v zmysle § 216 ods. 1 Trestného poriadku proti obvinenej teda splnené boli.
Podľa § 216 ods. 2 Trestného poriadku bola obvinenej uložená skúšobná doba s prihliadnutím na všetky okolnosti prípadu v trvaní 12 mesiacov, pričom označené ustanovenie Trestného poriadku umožňuje túto stanoviť v rozmedzí jedného roka až piatich rokov.	
Počas skúšobnej doby bude obvinená musieť viesť riadny život a nedopúšťať sa trestnej ani inej protispoločenskej činnosti. Ak týmto podmienkam vyhovie, rozhodne sa o jej osvedčení. V opačnom prípade bude rozhodnuté, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor